
Az utazási motivációk változásának hatása a szállodaiparra Hogy kerültek szállodák a víz alá?

A dolgozatom célja, hogy megismertessek néhány nem mindennapi szállodát és a turisták véleményét ezekről a szállodákról. A primer kutatásomból kiderül, hogy miért vesznek igénybe szállodát a turisták és miért vonzóak számukra a különleges szállodák. Ez a téma azért aktuális, mert a jövőben egyre több szállodát fognak létesíteni illetve terveznek, amelyek igen különleges vonzerővel bírnak. Azért ezt a témát választottam, mert engem is ugyanúgy mint sok más embert is érdekelnek az új dolgok, amelyekkel nem találkozunk a mindennapjainkban.

A kutatásaimban primer és secunder kutatások egyaránt szerepelnek. A primer kutatásaimat internetes kérdőívvel végeztem és a kérdésekre adott válaszok alapján összegeztem illetve vontam le következtetéseket. A secunder kutatásimban KSH és UNWTO adatokat használtam, illetve egyéb internetes oldalak segítségével mutattam be a szállodákat.
A dolgozatomban bemutatom, hogyan változott a turizmus a történelem során és ma melyek a legfőbb motivációk az utazásnál. A szállodaipar folyamatosan fejlődik és arra törekszenek, hogy valami újat, különlegeset kínáljanak a turistáknak.
Létrejöttek az úgynevezett különleges szállodák, melyek építészetükkel, elhelyezkedésükkel válnak vonzóvá a turisták számára. Ezen szállodák többsége luxus szálloda, amelyeket a magas diszkrecionális jövedelemmel rendelkező turisták tudnak igénybe venni.

A legkedveltebb desztinációk víz közelében találhatóak. Két víz alatti szállodát már építenek és egyet terveznek, de már találhatunk olyan szállodát melynek egy helyisége a víz alatt található. A víz alatti szállodákon kívül bemutatom a jövő szállodáit is. Ezek luxus szállodák lesznek és különböző luxus szolgáltatásokat nyújtanak majd a vendégeik számára.
Kutatásaim a turisták ezen szállodákról alkotott véleményeire irányul és ezek alapján vontam le következtetéseket arról, hogy a turisták számára, melyek a legfőbb motivációk egy különleges szálloda igénybevételénél.



